Bobby Charlton
Store norske leksikon,Sport og spill,Ballsport,Fotball,Engelsk fotball,Engelske fotballspillere
Bobby Charlton er en engelsk tidligere fotballspiller, med posisjonen midtbanespiller for blant annet Manchester United og det engelske landslaget. Han ble kåret til VMs beste spiller i 1966 og tildelt Ballon d'Or samme år.
Charlton var en målfarlig midtbanespiller kjent for sin presise pasningsfot, sin kreativitet og sitt harde skudd. Han er ansett som en av de beste midtbanespillerne gjennom tidene, og ble blant annet verdensmester med England i 1966 og vinner av den europeiske Serievinnercupen med Manchester United i 1968.Bobby Charlton er broren til Jack Charlton. Fakta Landskamper: 106 Mål: 49 Manchester United (1954–1973)  Preston North End (1974–1975) Waterford (1976) Newcastle KB United (1978) Perth Azurri (1980) Blacktown City (1980) Meritter i klubbfotball Charlton tilbrakte store deler av sin karriere i Manchester United. Han spilte i klubben fra 1954 til 1973, var en del av laget som fikk kallenavnet «Busby Babes» og vant ligaen tre ganger (1956/1957, 1964/1965, 1966/1967), FA-cupen i 1963 og den europeiske Serievinnercupen i 1968. For Manchester United spilte han totalt 758 kamper, nest flest kamper gjennom tidene, bak Ryan Giggs. Han scoret 249 mål for klubben i cup og serie, også det nest flest gjennom tidene, bare slått av Wayne Rooney med 253 mål. Han avsluttet karrieren med korte opphold i Preston, irske Waterford og en håndfull kamper for noen australske klubber. Charlton overlevde flyulykken i München som tok livet av 23 mennesker, åtte av dem Manchester United-spillere, i 1958. Meritter med landslaget Charlton debuterte for det engelske landslaget i 1958, kort tid etter flyulykken, og spilte i alt 106 kamper og scoret 49 mål for England. Han ble verdensmester med England i 1966 og ble tildelt Gullballen (Ballon d'Or) samme år, i tillegg tok han EM-bronse med England i 1968. Utmerkelser I 1994 ble Charlton utnevnt til Knight Bachelor, han har da rett til å bruke tittelen Sir foran navnet sitt. Les mer i Store norske leksikon fotball VM i fotball – menn engelsk fotball engelske seriemestere i fotball Manchester United Jack Charlton